Na temelju Odluke o raspisivanju javnog poziva za sufinanciranje izrade projektne dokumentacije u 2017. godini za projekte koji će se financirati iz fondova i programa EU, Klasa: 022-02/17-01/09, Urbroj: 238/1-03-17-34 od 13. veljače 2017., Upravni odjel za fondove Europske unije, regionalnu i međunarodnu suradnju raspisuje

**JAVNI POZIV**

**za sufinanciranje izrade projektne dokumentacije u 2017. godini za projekte koji će se financirati iz fondova i programa EU**

**I. PREDMET JAVNOG POZIVA**

Predmet javnog poziva je dodjela bespovratnih potpora jedinicama lokalne samouprave na području Zagrebačke županije (u daljnjem tekstu: Županija) za sufinanciranje izrade projektne dokumentacije za projekte koji će se financirati sredstvima EU u programskom razdoblju 2014. - 2020. godine (u daljnjem tekstu: Projektna dokumentacija).

Projektna dokumentacija iz ovog Javnog poziva uključuje:

a) Pojedinačne dokumente:

* + - Studija izvodljivosti
    - Studija procjene utjecaja na okoliš ili Elaborat ocjene o potrebi procjene utjecaja na okoliš,
    - Strategija ukupnog razvoja JLS
    - Analiza troškova i koristi,
    - Izvedbeni projekt,
    - Tehnički elaborati,
    - Glavni projekt,
    - Građevinska dozvola/potvrda glavnog projekta

b) Skupne dokumente:

o Kombinacija pojedinačnih dokumenata

o Kombinacija pojedinačnih dokumenata s ostalim potrebnim dokumentima

Projekt mora biti prijavljen u Bazi projekata Županije, osim Strategije ukupnog razvoja JLS.

Odobrena i dodijeljena potpora temeljem ovog Javnog poziva smatra se potporom male vrijednosti i bespovratna je. Davatelj potpore je Županija.

**II. PRIHVATLJIVI PRIJAVITELJI I IZNOS SUFINANCIRANJA**

Prihvatljivi prijavitelji su jedinice lokalne samouprave s područja Županije koje imaju do prijave na javni poziv:

* završen dokument ili ugovoren/naručen dokument ili dokument u fazi izrade koji je sastavni dio projektne dokumentacije iz t. I. st. 2. ovog Javnog poziva.

Županija je u svom Proračunu za 2017. godinu osigurala 2.200.000,00 kn za sufinanciranje izrade Projektne dokumentacije jedinicama lokalne samouprave u 2017. godini.

Maksimalna visina iznosa bespovratne potpore po jednom pojedinačnom dokumentu iz grupe (a) Projektne dokumentacije iznosi 70.000,00 kn.

Maksimalna visina iznosa bespovratne potpore po jednom skupnom dokumentu iz grupe (b) Projektne dokumentacije iznosi 100.000,00 kn.

Maksimalna visina iznosa bespovratne potpore po jednom prijavitelju iznosi 280.000,00 kn.

Svaki prijavitelj može prijaviti maksimalno 4 (četiri) dokumenta za sufinanciranje iz Projektne dokumentacije (a i b).

Prijavitelj koji prijavljuje više dokumenata ne može prijaviti za sufinanciranje više od 2 (dva) dokumenta u okviru istog projekta.

Visina iznosa sufinanciranja Projektne dokumentacije za jedinicu lokalne samouprave utvrđivat će se sukladno indeksu razvijenosti:

* + JLS II. skupine razvijenosti (50-75%) – 100% iznos potpore,
  + JLS III. skupine razvijenosti (75-100%) – 80% iznos potpore,
  + JLS IV. skupine razvijenosti (100-125%) – 60% iznos potpore.

Odobreni iznos financiranja za ugovorenu izradu Projektnog dokumenta može se isplatiti u roku 15 dana od potpisivanja ugovora o potpori između Županije i korisnika potpore (u daljnjem tekstu: Ugovor), no prijavitelj je prije isplate obvezan predati Županiji instrumente osiguranja koji će se utvrditi Ugovorom, kao jamstvo za namjensko trošenje odobrenog iznosa financiranja.

Korisnici sredstava ne mogu ostvariti sredstva u slučaju neispunjenja preuzetih obveza po ranije zaključenim ugovorima sa Županijom i/ili postojanja bilo kakvih dugovanja prema Županiji.

**III. KRITERIJI ZA DODJELU POTPORE I PRIHVATLJIVI TROŠKOVI**

Kriteriji za dodjelu bespovratne potpore za izradu Projektne dokumentacije su:

1. Ostvareni broj bodova sukladno stupnju pripremljenosti projekta za prijavu na temelju popisa pojedinačnih dokumenata Projektne dokumentacije pod t. I. st. 2. (a) ovog Javnog poziva:

|  |  |
| --- | --- |
| nedostaje samo 1 dokument | 30 bodova |
| nedostaju 2 dokumenta | 20 bodova |
| nedostaju 3 dokumenta | 15 bodova |
| nedostaju 4 dokumenta | 10 bodova |
| nedostaje više od 4 dokumenta | 0 bodova |

1. Ostvareni broj bodova sukladno dokumentu koji se prijavljuje:

Pojedinačni dokumenti pod t. I. st. 2. (a) ovog Javnog poziva:

|  |  |
| --- | --- |
| Studija izvodljivosti | 30 bodova |
| Studija procjene utjecaja na okoliš ili Elaborat ocjene o potrebi procjene utjecaja na okoliš, | 25 bodova |
| Strategija ukupnog razvoja JLS | 25 bodova |
| Analiza troškova i koristi | 20 bodova |
| Izvedbeni projekt | 15 bodova |
| Tehnički elaborati | 15 bodova |
| Glavni projekt | 15 bodova |
| Građevinska dozvola/potvrda glavnog projekta | 10 bodova |

Skupni dokumenti pod t. I. st. 2. (b) ovog Javnog poziva:

|  |  |
| --- | --- |
| Kombinacija pojedinačnih dokumenata | 25 bodova |
| Kombinacija pojedinačnih dokumenata s ostalim potrebnim dokumentima | 20 bodova |

1. Redoslijed podnošenja prijave ako dva ili više dokumenata imaju jednaki broj bodova.

Pravo na dodjelu potpore mogu ostvariti prijavitelji za dokument iz Projektne dokumentacije koji ostvari minimalno 20 bodova.

Prihvatljivi troškovi su svi izdaci koji se odnose na izradu dokumenta iz Projektne dokumentacije čija je izrada ugovorena od 1. lipnja 2016. godine do dana podnošenja prijave na ovaj Javni poziv, a dokazivat će se kao original ili ovjerena kopija računa i izvod o plaćanju.

**IV. SADRŽAJ PRIJAVE**

Podnositelj prijave dostavlja sljedeću obveznu dokumentaciju:

1. Ispunjen prijavni obrazac Županije,
2. Dokaz o ugovorenoj/naručenoj izradi dokumenta (ugovor, narudžbenica),
3. Izjavu da je projekt prijavljen u Bazi projekata Županije (prijava kod Regionalne razvojne agencije Zagrebačke županije),
4. Izjavu o nepostojanju dugovanja prema proračunu Županije,
5. Izjavu o načinu financiranja projekta.

Za svaki dokument iz Projektne dokumentacije (a) i b)) za koji se traži potpora, prijava se podnosi na zasebnom obrascu uz navedenu dokumentaciju.

Upute za prijavitelje i prijavni obrazac preuzimaju se na službenoj mrežnoj stranici Županije [www.zagrebacka-zupanija.hr](http://www.zagrebacka-zupanija.hr), u rubrici **„Natječaji / Javni pozivi / Upravni odjel za fondove Europske unije, regionalnu i međunarodnu suradnju“**, pod nazivom „**Javni poziv za sufinanciranje izrade projektne dokumentacije u 2017. godini za projekte koji će se financirati iz fondova i programa EU“**, odnosno mogu se podići u Upravnom odjelu Županije za fondove Europske unije, regionalnu i međunarodnu suradnju, Zagreb, Ulica grada Vukovara 72/VI.

**V. NAČIN PRIJAVE**

Prijava na Javni poziv podnosi se isključivo na propisanom i popunjenom obrascu, s priloženom traženom dokumentacijom, u zatvorenoj omotnici sa naznakom **„Javni poziv za sufinanciranje izrade projektne dokumentacije u 2017. godini za projekte koji će se financirati iz fondova i programa EU**“, isključivo poštom na adresu:

Zagrebačka županija

Upravni odjel za fondove EU, regionalnu i međunarodnu suradnju

Ulica grada Vukovara 72/VI

10 000 Zagreb

Sva dodatna pojašnjenja ili informacije mogu se zatražiti na telefon 01/6052-860.

**VI. ROK ZA PODNOŠENJE PRIJAVE**

Javni poziv je otvoren **do iskorištenja sredstava, a najkasnije do 1. prosinca 2017. godine.**

Prijave koje ne budu dostavljene u propisanom roku, na način i u obliku koji su ovdje opisani, smatrat će se neprihvatljivima i neće se razmatrati.

**VII. NAČIN OBJAVE INFORMACIJA**

Informacije o ovom Javnom pozivu, propisani obrasci i dokumentacija te sve obavijesti i promjene uz ovaj Javni poziv bit će objavljene na službenoj mrežnoj stranici Zagrebačke županije [www.zagrebacka-zupanija.hr](http://www.zagrebacka-zupanija.hr) u rubrici „**Natječaji / Javni pozivi / Upravni odjel za fondove Europske unije, regionalnu i međunarodnu suradnju**“, pod nazivom „**Javni poziv za sufinanciranje izrade projektne dokumentacije u 2017. godini za projekte koji će se financirati iz fondova i programa EU**“.

KLASA: 302-02/17-09/03

URBROJ: 238/1-20-17-03

Zagreb, 14. veljače 2017.